Հուլիսի 3-ին Գյանջայի քաղաքապետ Էլմար Վելիեւը եւ նրա թիկնապահ Գասում Աշբազովը ենթարկվել են զինված հարձակման եւ ստացել տարբեր աստիճանի մարմնական վնասվածքներ: Գյանջայի քաղաքապետը բուժման նպատակով տեղափոխվել է Իսրայել, իսկ Աշբազովը գտնվում է Բաքվի կենտրոնական կլինիկական հիվանդանոցում: Փաստի առթիվ հարուցվել է քրեական գործ, համատեղ հայտարարությամբ հանդես են եկել Ադրբեջանի դատախազությունը, ներքին գործերի եւ ազգային անվտանգության նախարարությունը: